Document ID: 32002R1164

Komisijas Regula (EK) Nr. 1164/2002
(2002. gada 28. jūnijs),
ar ko groza Regulu (EK) Nr. 1646/2001 attiecībā uz koriģējošā atbalsta apjomu un papildu pamatatbalstu cukura rafinēšanas nozarei no 2002./2003. tirdzniecības gada līdz 2005./2006. tirdzniecības gadam
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2001. gada 19. jūnija Regulu (EK) Nr. 1260/2001 par cukura tirgu kopīgo organizāciju [1], kurā grozīta ar Komisijas Regulu (EK) Nr. 680/2002 [2], un jo īpaši tās 38. panta 6. punktu,
tā kā:
(1) Regulas (EK) Nr. 1260/2001 38. panta 1. un 3. punktā paredzēts, ka no 2001./2002. tirdzniecības gada līdz 2005./2006. tirdzniecības gadam koriģējošais atbalsts Kopienas niedru jēlcukura, kuram piemēroti muitas atvieglojumi, rafinēšanas nozarei jāpiešķir kā intervences pasākums kopā ar papildu pamatatbalstu Francijas aizjūras departamentos saražotam niedru jēlcukuram.
(2) Regulas 38. panta 4. punkts paredz, ka koriģējošo atbalstu un papildu atbalstu var koriģēt, ņemot vērā ekonomikas attīstības tendences cukura nozarē un jo īpaši baltā biešu cukura ražošanas un niedru jēlcukura rafinēšanas ierobežojumus. 2000./2001. tirdzniecības gadā un iepriekšējos tirdzniecības gados koriģējošo atbalstu un papildu atbalstu noteica, inter alia, pamatojoties uz piemērojamo uzglabāšanas nodevu. 2001./2002. tirdzniecības gadā uzglabāšanas izdevumu kompensāciju sistēmu atcēla, un attiecīgo atbalstu ieviesa, pieņemot, ka minētās sistēmas atcelšana nav ietekmējusi ražošanas ierobežojuma un rafinēšanas ierobežojuma līdzsvaru, un šis atbalsts ir spēkā, kamēr tiek pabeigta abās nozarēs ekonomikas attīstības tendenču izpēte, kuras mērķis ir noskaidrot, vai abu minēto ierobežojumu līdzšinējā virzība pamato koriģējošā atbalsta un papildu atbalstu turpmāku piešķiršanu.
(3) Veiktā analīze ļauj secināt, ka jāturpina atbalsts rafinēšanas nozarei, lai saglabātu līdzsvaru ar baltā biešu cukura ražošanu laika posmā, kam ir noteiktas cenas cukura nozarē, t.i., no 2002./2003. tirdzniecības gada līdz 2005./2006. tirdzniecības gadam. 2001./2002. tirdzniecības gadam noteiktais atbalsta apjoms atbilst attīstības tendencēm it īpaši pēc uzglabāšanas izdevumu kompensāciju sistēmas atcelšanas.
(4) Cukura pārvaldības komiteja nav sniegusi atzinumu tās priekšsēdētāja noteiktajā termiņā,
IR PIEŅĒMUSI ŠO REGULU.
1. pants
Regulas (EK) Nr. 1646/2001 3. pantu aizstāj ar šādu pantu:
"3. pants
1. Regulas (EK) Nr. 1260/2001 38. panta 1. un 3. punktā attiecīgi minēto koriģējošo atbalstu un papildu pamatatbalstu, ievērojot 38. panta 4. punktā minēto koriģējumu, 2002./2003. tirdzniecības gadā palielina līdz EUR 2,92 par 100 kg cukura, kas izteikts kā baltais cukurs.
2. Minēto apjomu var koriģēt saskaņā ar Regulas (EK) Nr. 1260/2001 38. panta 4. punktu, ja ekonomikas apstākļi un jo īpaši procentu likme, sākoties kādam no minētajiem tirdzniecības gadiem, ievērojami atšķiras no apstākļiem un likmes tajā laikā, kad apjomu noteica pirmo reizi."
2. pants
Šī regula stājas spēkā dienā, kad to publicē Eiropas Kopienu Oficiālajā Vēstnesī.
To piemēro no 2002. gada 1. jūlija.
Šī regula uzliek saistības kopumā un ir tieši piemērojama visās dalībvalstīs.
Briselē, 2002. gada 28. jūnijā

Labels: 3
17
5
6